.td_uid_2_6059e025f28b5_rand.td-a-rec-img{text-align:left}.td_uid_2_6059e025f28b5_rand.td-a-rec-img img{margin:0 auto 0 0} Dalgħodu għall-ħabta tas-6:50am, membru tal-pubbliku sab Astun Iswed, tarja tal-priża li tgawdi protezzjoni qawwija fl-Ewropa, ferut fl-Imtarfa. Dan qaluh Birdlife fi stqarrija, fejn ikkundannaw dan l-episodju ta' kaċċa llegali. Dan wara li l-Ħadd, kaċatturi f'Għawdex u f'Delimara sparaw fuq tajr protett, żewġ arpi, waqt li kienu qed ipassu biex ibejtu. Aqra aktar Kaċċaturi jisparaw fuq tajr protett u nassaba nqabdu jonsbu llegalment – Birdlife Wara s-sejba tat-tajra minn persuna li kienet mixja fl-inħawi, ġew imsejħa l-pulizija fil-post, fejn ġabru l-għasfur u għaddewh lill-veterinarju tal-gvern. Il-Kap Eżekuttiv ta' BirdLife, Malta Mark Sultana qal, kif "din hi prova tal-kaċċa illegali rampanti li għaddejja f'Malta u li b'xorti ħażina mhux l-eċċezzjoni imma saret in-norma." Qal kif hekk kif il-Prim Ministru Robert Abela qed jikkuntenta lill-lobby tal-kaċċaturi b'kull mod, inkluż b'derogi tal-kaċċa u l-insib se jwassal biex Malta terġa' tispiċċa quddiem il-Qorti Ewropea tal-Ġustizzja u kif qed jerġgħu jitolbu li tittieħed azzjoni immedjata biex dan jitwaqqaf. Il-Birdlife sejħu lill-pubbliku biex jappoġġjawhom billi jsiru membri ta' BirdLife Malta u lill-Unjoni Ewropea biex tieħu l-miżuri neċessarji kollha biex tassigura s-sigurtà tal-għasafar li f'din ir-rebbiegħa qed ipassu minn fuq Malta fi triqithom lejn il-postijiet fejn se jbejtu fl-Ewropa. .td_uid_3_6059e025f2b5d_rand.td-a-rec-img{text-align:left}.td_uid_3_6059e025f2b5d_rand.td-a-rec-img img{margin:0 auto 0 0}